VENDIM
Nr. 201, datë 4.3.2015

PËR KALIMIN NË PËRGJEGJËSI ADMINISTRIMI, NGA MINISTRIA E ARSIMIT DHE SPORTIT TE MINISTRIA E MIRËQENIES SOCIALE DHE RINISË, PËR QENDRËN RINORE KORÇË, TË KATIT TË PARË TË OBJEKTIT, ME EMËRTIM “ISH-SHTËPIA E USHTARAKËVE”, KORÇË

Në mbështetje të nenit 100 të Kushtetutës dhe të neneve 13 e 15, të  ligjit nr. 8743, datë 22.2.2002, “Për pasuritë e paluajtshme shtetërore”, të ndryshuar, me propozimin e ministrit të Mirëqenies Sociale dhe Rinisë, Këshilli i Ministrave

VENDOSI:

1. Kalimin në përgjegjësi administrimi, nga Ministria e Arsimit dhe Sportit te Ministria e Mirëqenies Sociale dhe Rinisë, për Qendrën Rinore Korçë, të katit të parë të objektit, me emërtim “Ish-Shtëpia e Ushtarakëve”, Korçë, për ta përdorur për mjedise pune për krijimin e kushteve për zhvillimin normal të veprimtarisë së funksionimit të këtij institucioni.
2. Ministria e Mirëqenies Sociale dhe Rinisë dhe Qendra Rinore Korçë nuk mund ta ndryshojnë destinacionin e pronës së përcaktuar në pikën 1, të këtij vendimi, ta tjetërsojnë apo t’ua japin në përdorim të tretëve.
3. Ngarkohen Ministria e Mirëqenies Sociale dhe Rinisë, Ministria e Arsimit dhe Sportit dhe Ministria e Punëve të Brendshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

						KRYEMINISTRI
Edi Rama

